title: Provedbena uredba Komisije (EU) 2015/114 оd 26. siječnja 2015. o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2015. u okviru carinske kvote koja je Uredbom (EZ) br. 536/2007 otvorena za meso peradi podrijetlom iz Sjedinjenih Američkih Država

text:
               27.1.2015

               HR

               Službeni list Europske unije

               L 20/38

         PROVEDBENA UREDBA KOMISIJE (EU) 2015/114
   оd 26. siječnja 2015.
   o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2015. u okviru carinske kvote koja je Uredbom (EZ) br. 536/2007 otvorena za meso peradi podrijetlom iz Sjedinjenih Američkih Država
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Uredbom Komisije (EZ) br. 536/2007 (2) otvorena je godišnja carinska kvota za uvoz proizvoda iz sektora mesa peradi podrijetlom iz Sjedinjenih Američkih Država.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2014. za podrazdoblje od 1. siječnja do 31. ožujka 2015. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Uredbom (EZ) br. 536/2007, koje je potrebno dodati podrazdoblju od 1. travnja do 30. lipnja 2015., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 536/2007 od 15. svibnja 2007. o otvaranju i predviđanju upravljanja carinskom kvotom za meso peradi dodijeljenoj Sjedinjenim Američkim Državama (SL L 128, 16.5.2007., str. 6.).

      PRILOG

                  Redni br.

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2015.
                  (u kg)

                  09.4169

                  16 008 750


title: Provedbena uredba Vijeća (EU) 2017/1090 od 20. lipnja 2017. o provedbi članka 17. stavka 1. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

text:
               21.6.2017

               HR

               Službeni list Europske unije

               L 158/1

         PROVEDBENA UREDBA VIJEĆA (EU) 2017/1090
   od 20. lipnja 2017.
   o provedbi članka 17. stavka 1. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 224/2014 od 10. ožujka 2014. o mjerama ograničavanja s obzirom na stanje u Srednjoafričkoj Republici (1), a posebno njezin članak 17. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. ožujka 2014. donijelo Uredbu (EU) br. 224/2014.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 2127 (2013), 17. svibnja 2017. dodao je jednu osobu na popis osoba i subjekata koji podliježu mjerama ograničavanja. Vijeće je 24. svibnja 2017. donijelo Provedbenu uredbu (EU) 2017/890 (2) kojom je ta osoba dodana u Prilog I. Uredbi (EU) br. 224/2014.

               (3)

               Informacije u vezi s tom osobom trebalo bi upotpuniti te bi Prilog I. Uredbi (EU) br. 224/2014 trebalo stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 224/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 20. lipnja 2017.

            Za Vijeće

            Predsjednica

         H. DALLI

      (1)  SL L 70, 11.3.2014., str. 1.

      (2)  Provedbena uredba Vijeća (EU) 2017/890 od 24. svibnja 2017. o provedbi članka 17. stavka 1. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici (SL L 138, 25.5.2017., str. 1.).

      PRILOG
      Unos u Prilogu I. Uredbi (EU) br. 224/2014 za dolje navedenu osobu zamjenjuju se sljedećim unosom:

                     „12.

                     Abdoulaye HISSENE (poznat i kao: (a) Abdoulaye Issène; (b) Abdoulaye Hissein; (c) Hissene Abdoulaye; (d) Abdoulaye Issène Ramadane; (e) Abdoulaye Issene Ramadan; (f) Issene Abdoulaye)

                        Datum rođenja: 1967.

                        Mjesto rođenja: Ndele, Bamingui-Bangoran, Srednjoafrička Republika

                        Državljanstvo: Srednjoafrička Republika

                        Br. putovnice: diplomatska putovnica Srednjoafričke Republike br. D00000897, izdana 5. travnja 2013. (vrijedi do 4. travnja 2018.)

                        Adresa: (a) KM5, Bangui, Srednjoafrička Republika; (b) Nana-Grebizi, Srednjoafrička Republika

                        Datum uvrštenja na popis UN-a:17. svibnja 2017.

                        Ostale informacije: Hissène je bio ministar mladih i sporta u kabinetu bivšeg predsjednika Srednjoafričke Republike Michela Djotodije. Prije toga bio je predsjednik političke stranke Konvencija domoljuba za pravdu i mir. Usto se etablirao kao vođa naoružanih paravojnih snaga u Banguiju, posebno u četvrti ‚PK5’ (treći okrug).

                        Informacije iz sažetka razlogâ za uvrštenje na popis Odbora za sankcije:

                     Abdoulaye Hissène uvršten je na popis 17. svibnja 2017. na temelju stavka 16. i stavka 17. točke (g) Rezolucije 2339 (2017) kao osoba koja ‚sudjeluje u radnjama kojima se podrivaju mir, stabilnost ili sigurnost u Srednjoafričkoj Republici ili im pruža potporu, što uključuje radnje koje ugrožavaju ili ometaju proces političke tranzicije ili proces stabilizacije i pomirenja i kojima se potiče nasilje,’ i ‚koja sudjeluje u planiranju, usmjeravanju, sponzoriranju ili izvođenju napada na misije UN-a ili međunarodne sigurnosne snage, uključujući MINUSCA-u, misije Europske unije i francuske operacije koje im pružaju potporu.’

                           Dodatne informacije:

                     Abdoulaye Hissène i drugi članovi ex-Séléke surađivali su sa saboterima anti-Balake, koji su u savezu s bivšim predsjednikom Srednjoafričke Republike Françoisom Bozizéom, uključujući Maximea Mokoma, kako bi potaknuli nasilne prosvjede i sukobe u rujnu 2015. u okviru neuspjelog pokušaja državnog udara kako bi se srušila vlada dok je tadašnja prijelazna predsjednica Catherine Samba-Panza sudjelovala na Općoj skupštini UN-a 2015. Mokoma, Hissènea i druge osobe vlada Srednjoafričke Republike optužila je za različita kaznena djela, uključujući ubojstvo, podmetanje požara, mučenje i pljačku proizišle iz neuspjelog državnog udara.
                     Hissène je od 2015. postao jedan od glavnih vođa naoružanih paravojnih snaga u četvrti ‚PK5’ u Banguiju sastavljenih od preko 100 muškaraca. U tom svojstvu sprečavao je slobodu kretanja i povratak državne vlasti na to područje, među ostalim nezakonitim oporezivanjem aktivnosti u području prometa i trgovine. U drugoj polovici 2015. Hissène je djelovao kao predstavnik ‚nairobista’ iz ex-Séléke u Banguiju čije je djelovanje bilo povezano s borcima anti-Balake pod Mokomovim vodstvom. Naoružani muškarci pod kontrolom Harouna Gayea i Hissènea sudjelovali su u nasilnim događajima u Banguiju do kojih je došlo između 26. rujna i 3. listopada 2015.
                     Sumnja se da su članovi Hissèneove skupine bili upleteni u napad na vozilo Mohameda Mousse Dhaffanea, vođe ex-Séléke, izvršen 13. prosinca 2015., na dan održavanja ustavnog referenduma. Hissène je optužen za organiziranje nasilnih događaja u četvrti KM5 u Banguiju u kojem je ubijeno petero i ranjeno dvadeset osoba, a stanovnicima je spriječeno glasovanje na ustavnom referendumu. Hissène je ugrozio izbore pokretanjem ciklusa napada u svrhu odmazde između različitih skupina.
                     Policija je 15. ožujka 2016. uhitila Hissènea u zračnoj luci Bangui M'poko i prevezla ga u odjel za istraživanja i istrage nacionalne žandarmerije. Njegove su ga paravojne snage kasnije oslobodile upotrebom sile te su ukrale jedan komad oružja koji je ranije predala MINUSCA u okviru zahtjeva za izuzeće koji je Odbor odobrio.
                     Nakon što su unutarnje sigurnosne snage uhitile muslimanske trgovce u četvrti ‚PK12’, paravojne snage Gayea i Hissènea 19. lipnja 2016. u Banguiju otele su petoricu pripadnika nacionalne policije. MINUSCA je 20. lipnja pokušala osloboditi pripadnike policije. Došlo je do razmjene vatre između naoružanih muškaraca pod kontrolom Hissènea i Gayea i pripadnika mirovnih snaga koji su pokušavali osloboditi taoce. Kao rezultat toga ubijeno je najmanje šestero pojedinaca, a jedan je pripadnik mirovnih snaga ranjen.
                     Hissène je 12. kolovoza 2016. predvodio konvoj od šest vozila s teško naoružanim pojedincima. Konvoj, koji je bježao iz Banguija, južno od Sibuta presrela je MINUSCA. Na putu prema sjeveru na nekoliko je kontrolnih točaka došlo do razmjene vatre između konvoja i unutarnjih sigurnosnih snaga. Konvoj je na kraju zaustavila MINUSCA 40 km južno od Sibuta. Nakon višestruke pucnjave MINUSCA je zarobila 11 muškaraca, ali su Hissène i nekoliko drugih osoba pobjegli. Uhićeni pojedinci naveli su MINUSCA-i da je Hissène bio vođa konvoja, čiji je cilj bio doći do Brije i sudjelovati na skupštini skupina ex-Séléke koju je organizirao Nourredine Adam.
                     Skupina stručnjaka u kolovozu i rujnu 2016. dvaput je putovala u Sibut kako bi pregledala predmete iz konvoja Hissènea, Gayea i Hamita Tidjanija koje je MINUSCA zaplijenila 13. kolovoza. Skupina stručnjak pregledala je također streljivo zaplijenjeno u Hissèneovoj kući 16. kolovoza. U šest vozila i kod uhićenih pojedinaca pronađena je smrtonosna i nesmrtonosna vojna oprema. Središnja žandarmerija 16. kolovoza 2016. pretresla je Hissèneov dom u Banguiju. Pronađeno je više od 700 komada oružja.
                     Skupina članova ex-Séléke koja je iz Kaga-Bandora na šest motocikala dolazila po Hissènea i njegove suradnike 4. rujna 2016. otvorila je vatru na MINUSCA-u u blizini Dékoe. Tijekom tog incidenta ubijen je jedan borac ex-Séléke, a ranjena su dva pripadnika mirovnih snaga i jedan civil.”


title: Provedbena uredba Komisije (EU) 2017/1376 оd 25. srpnja 2017. o produljenju odobrenja varfarina kao aktivne tvari za uporabu u biocidnim proizvodima vrste 14 (Tekst značajan za EGP. )

text:
               26.7.2017

               HR

               Službeni list Europske unije

               L 194/9

         PROVEDBENA UREDBA KOMISIJE (EU) 2017/1376
   оd 25. srpnja 2017.
   o produljenju odobrenja varfarina kao aktivne tvari za uporabu u biocidnim proizvodima vrste 14
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 4. točku (a),
   budući da:

               (1)

               Aktivna tvar varfarin odobrena je za uporabu u biocidnim proizvodima vrste 14 kao rodenticid u skladu s Uredbom (EU) br. 528/2012.

               (2)

               U skladu s člankom 13. stavkom 1. Uredbe (EU) br. 528/2012 Europskoj agenciji za kemikalije (dalje u tekstu: „Agencija”) podnesen je zahtjev za produljenje odobrenja te aktivne tvari. Taj je zahtjev u ulozi nadležnog ocjenjivačkog tijela ocijenilo irsko nadležno tijelo.

               (3)

               Nadležno ocjenjivačko tijelo 25. ožujka 2016. Agenciji je dostavilo preporuku o produljenju odobrenja varfarina.

               (4)

               Mišljenje Agencije sastavio je njezin Odbor za biocidne proizvode (2)16. lipnja 2016. uzimajući u obzir zaključke nadležnog ocjenjivačkog tijela.

               (5)

               U tom je mišljenju utvrđeno da varfarin ispunjuje kriterije iz Uredbe (EZ) br. 1272/2008 Europskog parlamenta i Vijeća (3) za razvrstavanje kao reproduktivno toksična tvar kategorije 1.A. Varfarin stoga ispunjuje kriterij za isključivanje iz članka 5. stavka 1. točke (c) Uredbe (EU) br. 528/2012.

               (6)

               Osim toga, uporaba proizvoda koji sadržavaju varfarin izaziva zabrinutost u pogledu primarnog i sekundarnog otrovanja, čak i ako se primjenjuju restriktivne mjere upravljanja rizikom, te stoga varfarin ispunjuje i kriterij za potencijalne tvari za zamjenu u skladu s člankom 10. stavkom 1. točkom (e) te uredbe.

               (7)

               U skladu s člankom 12. Uredbe (EU) br. 528/2012 odobrenja aktivnih tvari koje ispunjuju kriterije za isključivanje mogu se produljiti samo ako je i dalje ispunjen barem jedan od uvjeta za odstupanje iz članka 5. stavka 2. te uredbe.

               (8)

               U skladu s člankom 10. stavkom 3. Uredbe (EU) br. 528/2012 Agencija je organizirala javno savjetovanje radi prikupljanja relevantnih informacija o varfarinu, uključujući informacije o dostupnim zamjenama.

               (9)

               Osim toga, Komisija je provela posebno javno savjetovanje radi prikupljanja informacija o tome jesu li ispunjeni uvjeti za odstupanje iz članka 5. stavka 2. Uredbe (EU) br. 528/2012. Komisija je objavila doprinose prikupljene u okviru tog savjetovanja.

               (10)

               U okviru Stalnog odbora za biocidne proizvode s državama članicama raspravljalo se o doprinosima prikupljenima u okviru tih javnih savjetovanja i informacijama o dostupnosti alternativnih tvari za antikoagulantne rodenticide navedenih u Prilogu 1. Izvješću Komisije o mjerama za smanjenje rizika za antikoagulantne rodenticide (4).

               (11)

               Glodavci mogu prenositi patogene koji uzrokuju mnoge zoonoze, koje mogu biti vrlo opasne za zdravlje ljudi ili životinja. Nekemijske metode kontrole ili prevencije za nadzor nad glodavcima, kao što su mehaničke i električne zamke odnosno zamke s ljepilom, možda nisu dovoljno učinkovite i mogla bi se postaviti pitanja jesu li humane te uzrokuju li glodavcima nepotrebnu patnju. Alternativne aktivne tvari odobrene za uporabu kao rodenticidi možda nisu prikladne za sve kategorije korisnika odnosno učinkovite za sve vrste glodavaca. Budući da se učinkovita kontrola glodavaca ne može svesti samo na nekemijske metode kontrole ili prevencije, smatra se da je uz te alternativne metode varfarin neophodan za osiguravanje prikladne kontrole glodavaca. Zbog toga bi se varfarin upotrebljavao za sprečavanje ili kontrolu ozbiljne opasnosti za zdravlje ljudi i životinja koju uzrokuju glodavci. Stoga je uvjet iz članka 5. stavka 2. točke (b) ispunjen.

               (12)

               Za kontrolu glodavaca trenutačno se u velikoj mjeri upotrebljavaju antikoagulantni rodenticidi i njihovo neodobrenje moglo bi uzrokovati nedovoljnu kontrolu glodavaca. To bi moglo imati ozbiljne negativne posljedice za zdravlje ljudi i životinja te za okoliš, a moglo bi utjecati i na percepciju javnosti u pogledu sigurnosti ljudi kad je riječ o izloženosti glodavcima te u pogledu sigurnosti niza gospodarskih aktivnosti kojima bi glodavci mogli štetiti, što bi moglo dovesti do gospodarskih i društvenih posljedica. S druge strane, rizici za zdravlje ljudi i životinja te za okoliš koji su posljedica uporabe proizvoda koji sadržavaju varfarin mogu se ublažiti ako se ti proizvodi upotrebljavaju u skladu s određenim specifikacijama i uvjetima. Zbog toga bi neodobrenje varfarina kao aktivne tvari imalo nerazmjeran negativan učinak na društvo u odnosu na rizike koji su posljedica uporabe te tvari. Stoga je i uvjet iz članka 5. stavka 2. točke (c) ispunjen.

               (13)

               Stoga je primjereno produljiti odobrenje varfarina za uporabu u biocidnim proizvodima vrste 14, podložno određenim specifikacijama i uvjetima.

               (14)

               Varfarin je potencijalna tvar za zamjenu u skladu s člankom 10. stavkom 1. točkama (a) i (e) Uredbe (EU) br. 528/2012 te bi se stoga trebalo primjenjivati razdoblje produljenja utvrđeno u članku 10. stavku 4. te uredbe.

               (15)

               Provedbenom odlukom Komisije (EU) 2016/135 (5) prvotni datum isteka odobrenja flokumafena, brodifakuma i varfarina za uporabu u biocidnim proizvodima vrste 14 odgođen je do 30. lipnja 2018. Budući da je razmatranje zahtjevā za produljenje tih odobrenja dovršeno, primjereno je staviti izvan snage Provedbenu odluku (EU) 2016/135.

               (16)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Odobrenje varfarina kao aktivne tvari za uporabu u biocidnim proizvodima vrste 14 produljuje se, podložno specifikacijama i uvjetima iz Priloga.
   Članak 2.
   Provedbena odluka (EU) 2016/135 stavlja se izvan snage.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2017.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval.

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.)

      (4)  Mjere za smanjenje rizika za antikoagulantne rodenticide – završno izvješće (Risk mitigation measures for anticoagulant rodenticides – Final Report). Europska komisija (2014.), Bruxelles, Belgija. 100 str. ISBN 978-92-79-44992-5.

      (5)  Provedbena Odluka (EU) 2016/135 od 29. siječnja 2016. o odgodi isteka odobrenja flokumafena, brodifakuma i varfarina za uporabu u biocidnim proizvodima za vrstu proizvoda 14 (SL L 25, 2.2.2016., str. 65.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum isteka odobrenja

                  Vrsta proizvoda

                  Posebne odredbe

                  Varfarin

                  Kemijski naziv prema IUPAC-u:
                  (RS)-4-hidroksi-3-(3-okso-1-fenilbutil) kumarin
                  EZ br.: 201-377-6
                  CAS br.: 81-81-2

                  990 g/kg

                  30. lipnja 2024.

                  14

                  Varfarin se smatra potencijalnom tvari za zamjenu u skladu s člankom 10. stavkom 1. točkama (a) i (e) Uredbe (EU) br. 528/2012.
                  Odobrenja za biocidne proizvode podliježu sljedećim općim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije. Osim toga, u skladu s točkom 10. Priloga VI. Uredbi (EU) br. 528/2012, pri ocjeni proizvoda potrebno je ocijeniti i mogu li se zadovoljiti uvjeti iz članka 5. stavka 2. Uredbe (EU) br. 528/2012.

                              2.

                              Proizvodi se odobravaju za uporabu u državama članicama samo ako je ispunjen barem jedan od uvjeta iz članka 5. stavka 2. Uredbe (EU) br. 528/2012.

                              3.

                              Nominalna koncentracija varfarina u proizvodima ne smije biti veća od 790 mg/kg.

                              4.

                              Proizvodi moraju sadržavati agens koji uzrokuje averziju i boju.

                              5.

                              Proizvodi se ne smiju odobriti u obliku rasutog mamca.

                              6.

                              Proizvodi u obliku kontaktnih formulacija, osim rasutog mamca, odobravaju se samo uz uvjet da ih upotrebljavaju osposobljeni profesionalni korisnici u zatvorenom prostoru na mjestima koja nisu dostupna djeci i neciljnim životinjama.

                              7.

                              Proizvodi se ne smiju odobriti za uporabu u trajnom izlaganju mamaca ili izlaganju mamaca u fazama.

                              8.

                              Odobravaju se samo proizvodi koji su spremni za uporabu.

                              9.

                              Primarna i sekundarna izloženost ljudi, neciljnih životinja i okoliša smanjuju se na najmanju moguću razinu predviđanjem i primjenom svih primjerenih i dostupnih mjera za ublažavanje rizika. Među njima su, na primjer, ograničavanje uporabe na profesionalne korisnike ili osposobljene profesionalne korisnike ako je to moguće te utvrđivanje dodatnih posebnih uvjeta po kategoriji korisnika.

                              10.

                              Mrtva tijela i nepojedeni mamci moraju se zbrinuti u skladu s lokalnim uvjetima. Metoda zbrinjavanja mora se jasno opisati u sažetku opisa svojstava proizvoda za nacionalno odobrenje i mora se navesti na oznaci proizvoda.

                        Na odobrenja za biocidne proizvode koje upotrebljava javnost uz opće uvjete primjenjuju se i sljedeći uvjeti:

                              1.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              2.

                              Proizvodi se isporučuju samo s najvećom količinom mamca po pakiranju kako slijedi:

                                          (a)

                                          za proizvode isključivo protiv miševa:

                                                      i.

                                                      za mamce u obliku zrna, peleta ili paste: 250 g;

                                                      ii.

                                                      za mamce u obliku parafinskih blokova: 500 g;

                                          (b)

                                          za proizvode isključivo protiv štakora ili protiv miševa i štakora:

                                                      i.

                                                      za mamce u obliku zrna, peleta ili paste: 750 g;

                                                      ii.

                                                      za mamce u obliku parafinskih blokova: 1 500  g.

                              3.

                              Proizvodi protiv vrsta Rattus norvegicus i Rattus rattus odobravaju se samo za uporabu u zatvorenom prostoru ili u zgradama i oko njih.

                              4.

                              Proizvodi protiv vrste Mus musculus odobravaju se samo za uporabu u zatvorenom prostoru.

                              5.

                              Osobe koje stavljaju proizvode na tržište dužne su osigurati da oni budu popraćeni informacijama o općenitim rizicima povezanima s antikoagulantnim rodenticidima, o mjerama kojima se njihova uporaba ograničava na najmanju moguću razinu te o prikladnim preventivnim radnjama koje treba poduzeti.

                              6.

                              Proizvodi u obliku formulacija mamca u rasutom stanju, kao što su zrna ili peleti, odobravaju se samo u formulacijama koje se isporučuju u vrećicama ili drugim vrstama pakiranja kako bi se smanjila izloženost ljudi i okoliša.

                        Na odobrenja za biocidne proizvode koje upotrebljavaju profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se ne smiju odobriti za uporabu u kanalizacijama, u otvorenom prostoru ili na odlagalištima otpada.

                              2.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              3.

                              Osobe koje stavljaju na tržište proizvode za profesionalne korisnike dužne su osigurati da ti proizvodi ne budu dostupni javnosti.

                        Na odobrenja za biocidne proizvode koje upotrebljavaju osposobljeni profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se smiju odobriti za uporabu u kanalizacijama, u otvorenom prostoru ili na odlagalištima otpada.

                              2.

                              Proizvodi se smiju odobriti za uporabu u zatvorenim i zaštićenim mjestima za mamce samo ako se njima osigurava jednaka razina zaštite za neciljne vrste i ljude kao što se osigurava kutijama s mamcima zaštićenima od neovlaštenog pristupa.

                              3.

                              Osobe koje stavljaju na tržište proizvode za osposobljene profesionalne korisnike dužne su osigurati da ti proizvodi budu dostupni isključivo osposobljenim profesionalnim korisnicima.

         (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) 2017/1222 оd 26. lipnja 2017. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Kiełbasa biała parzona wielkopolska (ZOZP)]

text:
               7.7.2017

               HR

               Službeni list Europske unije

               L 174/13

         PROVEDBENA UREDBA KOMISIJE (EU) 2017/1222
   оd 26. lipnja 2017.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Kiełbasa biała parzona wielkopolska (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Poljske za upis naziva „Kiełbasa biała parzona wielkopolska” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Kiełbasa biała parzona wielkopolska” potrebno je upisati u registar,

         DONIJELA JE OVU UREDBU:
   Članak 1.
   Naziv „Kiełbasa biała parzona wielkopolska” (ZOZP) upisuje se u registar.
   Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. lipnja 2017.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 73, 9.3.2017., str. 25.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) br. 237/2012 od 19. ožujka 2012. o odobrenju alfa-galaktozidaze (EC 3.2.1.22) dobivene od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobivene od Aspergillus niger (CBS 120604) kao dodatka hrani za životinje za tovne piliće (nositelj odobrenja Kerry Ingredients and Flavours)  Tekst značajan za EGP

text:
               03/Sv. 66

               HR

               Službeni list Europske unije

               158

         32012R0237

               L 080/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 237/2012
   od 19. ožujka 2012.
   o odobrenju alfa-galaktozidaze (EC 3.2.1.22) dobivene od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobivene od Aspergillus niger (CBS 120604) kao dodatka hrani za životinje za tovne piliće (nositelj odobrenja Kerry Ingredients and Flavours)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003, podnesen je zahtjev za odobrenje alfa-galaktozidaze (EC 3.2.1.22) dobivene od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobivene od Aspergillus niger (CBS 120604). Tom zahtjevu su bili priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje alfa-galaktozidaze (EC 3.2.1.22) dobivene od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobivene od Aspergillus niger (CBS 120604) kao dodatka hrani za životinje za tovne piliće i njegovo svrstavanje u kategoriju dodataka hrani za životinje „Zootehnički dodaci”.

               (4)

               Europska agencija za sigurnost hrane (dalje u tekstu „Agencija”) zaključila je u mišljenju od 17. studenoga 2011. (2) da u skladu s predloženim uvjetima korištenja, pripravak alfa-galaktozidaze (EC 3.2.1.22) dobiven od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobiven od Aspergillus niger (CBS 120604) nema štetan utjecaj na zdravlje životinja, zdravlje ljudi ili okoliš, te da njegovo korištenje može poboljšati završnu tjelesnu težinu tovnih pilića. Agencija ne smatra da postoji potreba za posebnim zahtjevima za praćenje nakon stavljanja na tržište. Ona je također potvrdila izvješće o analitičkoj metodi dodatka hrani za životinje u hrani za životinje, koje je dostavio Referentni laboratorij osnovan Uredbom (EZ) br. 1831/2003.

               (5)

               Ocjena pripravka alfa-galaktozidaze (EC 3.2.1.22) dobivenog od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobivenog od Aspergillus niger (CBS 120604)) pokazala je da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. Stoga bi korištenje ovog pripravka trebalo odobriti kako je definirano u Prilogu ovoj Uredbi.

               (6)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje u hranidbi životinja, pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal 2011.; 9(12):2451.
   PRILOG

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanji sadržaj

               Najveći sadržaj

               Ostale odredbe

               Trajanje odobrenja

               Jedinice aktivnosti/kg potpune krmne smjese sa sadržajem vlage 12 %

                  Kategorija zootehničkih dodataka. Funkcionalna skupina: tvari za poticanje probavljivosti

               4a17

               Kerry Ingredients and Flavours

               Alfa-galaktozidaza
               (EC 3.2.1.22)
               Endo-1,4-beta-glukanaza
               (EC 3.2.1. 4)

                              Sastav dodatka hrani za životinje:

                           Pripravak alfa-galaktozidaze (EC 3.2.1.22) dobiven od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobiven od Aspergillus niger (CBS 120604), u krutom obliku, s minimalnom aktivnosti:

                                       —

                                       1 000 U (1) alfa-galaktozidaza/g

                                       —

                                       5 700 U (2) endo-1,4-beta-glukanaza/g

                              Karakterizacija aktivne tvari:

                           alfa-galaktozidaza dobivena od Saccharomyces cerevisiae (CBS 615.94), endo-1,4-beta-glukanaza dobivena od Aspergillus niger (CBS 120604)

                              Analitička metoda
                               (3)

                           Utvrđivanje:

                                       —

                                       kolorimetrijska metoda koja mjeri p-nitrofenol koji se djelovanjem alfa-galaktozidaze oslobađa iz supstrata p-nitrofenil-alfa-galaktopiranozida,

                                       —

                                       kolorimetrijska metoda koja mjeri boju topljivu u vodi koja se djelovanjem endo-1,4-beta-glukanaze oslobađa iz supstrata križno vezanog azurin ječam glukana

               Tovni pilići

               —

               50 U alfa-galaktozidaze
               285 U endo-1,4-beta-glukanaze

               —

                           1.

                           U uputama za upotrebu dodatka hrani za životinje i premiksa naznačiti temperaturu skladištenja, vrijeme skladištenja i stabilnost pri peletiranju.

                           2.

                           Maksimalna preporučena doza:

                                       —

                                       100 U alfa-galaktozidaze/kg

                                       —

                                       570 U endo-1,4-beta-glukanaze/kg

                           3.

                           Za sigurnost: pri rukovanju koriste se zaštita za disanje, naočale i rukavice.

               9. travnja 2022.

      (1)  1 U je količina enzima koja oslobađa 1 μmol p-nitrofenola u minuti iz p-nitrofenil-alfa-galaktopiranozida (pNPG) pri pH 5,0 i 37 °C.

      (2)  1 U je količina enzima koja oslobađa 1 mg reducirajućeg šećera (ekvivalent glukoze) u minuti iz beta glukana pri pH 5,0 i 50 °C.

      (3)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.


title: Provedbena uredba Komisije (EU) 2017/1914 оd 19. listopada 2017. o odobrenju salinomicin natrija (Sacox 120 microGranulate i Sacox 200 microGranulate) kao dodatka hrani za piliće za tov i piliće uzgajane za nesenje i stavljanju izvan snage uredbi (EZ) br. 1852/2003 i (EZ) br. 1463/2004 (nositelj odobrenja Huvepharma NV) (Tekst značajan za EGP. )

text:
                  20.10.2017

                  HR

                  Službeni list Europske unije

                  L 271/1

            PROVEDBENA UREDBA KOMISIJE (EU) 2017/1914
      оd 19. listopada 2017.
      o odobrenju salinomicin natrija (Sacox 120 microGranulate i Sacox 200 microGranulate) kao dodatka hrani za piliće za tov i piliće uzgajane za nesenje i stavljanju izvan snage uredbi (EZ) br. 1852/2003 i (EZ) br. 1463/2004 (nositelj odobrenja Huvepharma NV)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2. i članak 13. stavak 3.,
      budući da:

                  (1)

                  Uredbom (EZ) br. 1831/2003 predviđeni su odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                  (2)

                  Salinomicin natrij 120 g/kg (Sacox 120 microGranulate) odobren je na deset godina u skladu s Direktivom 70/524/EEZ kao dodatak hrani za piliće uzgajane za nesenje Uredbom Komisije (EZ) br. 1852/2003 (3) i za piliće za tov Uredbom Komisije (EZ) br. 1463/2004 (4). Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

                  (3)

                  U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu salinomicin natrija 120 g/kg (Sacox 120 microGranulate) kao dodatka hrani za piliće za tov i piliće uzgajane za nesenje. U skladu s člankom 7. te uredbe podnesen je zahtjev za odobrenje nove formulacije salinomicin natrija 200 g/kg (Sacox 200 microGranulate), u kojem se traži da se taj dodatak razvrsta u kategoriju dodataka hrani za životinje „kokcidiostatici i histomonostatici”. U skladu s člankom 13. stavkom 3. te uredbe podnesen je zahtjev za smanjenje karence prije klanja s jednog dana na nula dana i za izmjenu maksimalnih razina ostataka („MRO-ovi”) za taj dodatak sa 5μg/kg svih mokrih tkiva na 0,150 mg/kg jetara, 0,040 mg/kg bubrega, 0,015 mg/kg mišića i 0,150 mg/kg kože/masti. Uz navedene zahtjeve priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (4)

                  Europska agencija za sigurnost hrane („Agencija”) zaključila je u mišljenju od 6. prosinca 2016. (5) da u predloženim uvjetima uporabe salinomicin natrij 120 g/kg (Sacox 120 microGranulate) i salinomicin natrij 200 g/kg (Sacox 200 microGranulate) nemaju negativan učinak na zdravlje životinja, zdravlje ljudi ili na okoliš. Agencija je zaključila i da je uporaba salinomicin natrija 120 g/kg (Sacox 120 microGranulate) i salinomicin natrija 200 g/kg (Sacox 200 microGranulate) učinkovita u nadzoru kokcidioze kod pilića za tov te da se u skladu s dostavljenim studijama taj zaključak proširuje na piliće uzgajane za nesenje. Agencija je isto tako zaključila da je prema procjenama izloženosti na najvišoj razini uporabe utvrđena prihvatljiva karenca od nula dana. K tome, Agencija je zaključila da nije potrebno utvrditi MRO-ove. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (5)

                  Međutim u svrhu nadzora trebalo bi utvrditi MRL-ove, kako su zatraženi, za jetra, bubreg, mišić i kožu/mast. Utvrđeno je i da je potrebno provesti nadzor na terenu u pogledu otpornosti organizma Eimeria spp. na salinomicin natrij, po mogućnosti u zadnjem dijelu razdoblja valjanosti odobrenja.

                  (6)

                  Procjena salinomicin natrija (Sacox 120 microGranulate i Sacox 200 microGranulate) pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (7)

                  Uredbe (EZ) br. 1852/2003 i (EZ) br. 1463/2004 trebalo bi staviti izvan snage.

                  (8)

                  Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

                  (9)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobrenje
      Pripravci navedeni u Prilogu, koji pripadaju kategoriji dodataka hrani za životinje „kokcidiostatici i histomonostatici”, odobravaju se kao kokcidiostatik u hrani za životinje u skladu s uvjetima utvrđenima u tom prilogu.
      Članak 2.
      Stavljanje izvan snage Uredbe (EZ) br. 1852/2003
      Uredba (EZ) br. 1852/2003 stavlja se izvan snage.
      Članak 3.
      Stavljanje izvan snage Uredbe (EZ) br. 1463/2004
      Uredba (EZ) br. 1463/2004 stavlja se izvan snage.
      Članak 4.
      Prijelazne mjere
      Pripravak naveden u Prilogu i hrana za životinje koja taj pripravak sadržava, a koji su proizvedeni i označeni prije 9. svibnja 2018. u skladu s pravilima primjenjivima prije 9. studenog 2017., mogu se nastaviti stavljati na tržište i upotrebljavati dok se ne potroše postojeće zalihe.
      Članak 5.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. listopada 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

         (3)  Uredba Komisije (EZ) br. 1852/2003 od 21. listopada 2003. o privremenom i stalnom odobrenju određenih dodataka hrani za životinje (SL L 271, 22.10.2003., str. 13.).

         (4)  Uredba Komisije (EZ) br. 1463/2004 od 17. kolovoza 2004. o odobravanju na 10 godina dodatka hrani za životinje „Sacox 120 microGranulate”, koji pripada skupini „Kokcidiostatici i druge ljekovite tvari” (SL L 270, 18.8.2004., str. 5.).

         (5)  EFSA Journal 2017.; 15(1):4670.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak hrani za životinje
                     (trgovački naziv)

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     Maksimalne razine ostataka (MRO-ovi) u odgovarajućoj hrani životinjskog podrijetla

                     mg aktivne tvari po kg potpune krmne smjese s udjelom vlage od 12 %

                        Kokcidiostatici i histomonostatici

                     51766

                     Huvepharma NV.

                     Salinomicin natrij 120 g/kg
                     (Sacox 120 microGranulate)
                     Salinomicin natrij 200 g/kg
                     (Sacox 200 microGranulate)

                        Sastav dodatka hrani za životinje

                     (Sacox120 microGranulate):

                                 Salinomicin natrij: 114 – 132 g/kg

                                 Silicijev dioksid: 10 – 100 g/kg

                                 Kalcijev karbonat: 500 – 700 g/kg

                           Kruto stanje
                     (Sacox 200 microGranulate):

                                 Salinomicin natrij: 190 – 220 g/kg

                                 Silicijev dioksid: 50 – 150 g/kg

                                 Kalcijev karbonat: 50 – 150 g/kg

                           Kruto stanje

                        Karakteristike aktivne tvari

                     Salinomicin natrij,
                     C42H69Na O11,
                     CAS broj: 55721-31-8,
                     natrijeva sol polietera monokarboksilne kiseline proizvedena fermentacijom Streptomyces azureus (DSM 32267)
                     Srodne nečistoće:

                                 —

                                 ≤ 10 mg elaiofilina/kg salinomicin natrija,

                                 —

                                 ≤ 2 g 17-epi-20-dezoksi-salinomicina/kg salinomicin natrija,

                                 —

                                 ≤ 10 g 20-dezoksisalinomicina/kg salinomicin natrija,

                                 —

                                 ≤ 10 g 18,19-dihidrosalinomicina/kg salinomicin natrija,

                                 —

                                 ≤ 10 g metiliranog salinomicina/kg salinomicin natrija.

                        Analitička metoda
                         (1)

                     Za kvantifikaciju salinomicina u dodatku hrani za životinje:
                     tekućinska kromatografija visoke djelotvornosti s postkolonskom derivatizacijom i spektrofotometrijskim otkrivanjem (HPLC-PCD-UV-Vis).
                     Za kvantifikaciju salinomicina u premiksima i krmnoj smjesi:
                     tekućinska kromatografija visoke djelotvornosti s postkolonskom derivatizacijom i spektrofotometrijskim otkrivanjem (HPLC-PCD-UV-Vis) – EN ISO 14183.

                     Pilići za tov

                     —

                     50

                     70

                                 1.

                                 Dodaci se u krmnu smjesu unose u obliku premiksa.

                                 2.

                                 U uputama za upotrebu potrebno je navesti sljedeće:
                                 „Opasno za kopitare i purane.
                                 Ova hrana za životinje sadrži ionofor:
                                 istodobna uporaba s određenim ljekovitim tvarima (npr. tiamulin) može biti kontraindicirana”.

                                 3.

                                 Salinomicin natrija ne smije se miješati s drugim kokcidiostaticima.

                                 4.

                                 Nakon stavljanja na tržište nositelj odobrenja planira i provodi program praćenja otpornosti na bakterije i na Eimeria spp.

                                 5.

                                 Karenca od nula dana.

                                 6.

                                 Za korisnike dodatka i premiksa subjekti koji posluju s hranom za životinje dužni su utvrditi operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe, oči i kožu.

                     9. studenoga 2027.

                     150 μg salinomicin natrija/kg jetara;
                     40 μg salinomicin natrija/kg bubrega;
                     15 μg salinomicin natrija/kg mišića te 150 μg salinomicin natrija/kg kože/masti.

                     Pilići uzgajani za nesenje

                     12 tjedna

                     50

                     50

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2017/822 оd 15. svibnja 2017. o izmjeni Provedbene uredbe (EU) br. 343/2011 o otvaranju i predviđanju upravljanja carinskim kvotama Unije za vina podrijetlom iz Bosne i Hercegovine

text:
               16.5.2017

               HR

               Službeni list Europske unije

               L 123/1

         PROVEDBENA UREDBA KOMISIJE (EU) 2017/822
   оd 15. svibnja 2017.
   o izmjeni Provedbene uredbe (EU) br. 343/2011 o otvaranju i predviđanju upravljanja carinskim kvotama Unije za vina podrijetlom iz Bosne i Hercegovine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187.,
   budući da:

               (1)

               Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (2) („SSP”) potpisan je 16. lipnja 2008. i stupio je na snagu 1. lipnja 2015.

               (2)

               Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (3) („Protokol”) potpisan je 15. prosinca 2016. Potpisivanje Protokola u ime Unije i njezinih država članica te njegova privremena primjena odobrena je Odlukom Vijeća (EU) 2017/75 (4). Protokol se primjenjuje privremeno s učinkom od 1. veljače 2017.

               (3)

               Člankom 5. Protokola i njegovim Prilogom IV. omogućuju se izmjene postojećih carinskih kvota za vina podrijetlom iz Bosne i Hercegovine s učinkom od 1. veljače 2017. Predmetne kvote za vina povećane su sa 12 800 hl na 25 500 hl, primjenjujući se na stavke ex 2204 10 i ex 2204 21, te sa 3 200 hl na 15 100 hl, primjenjujući se na stavke ex 2204 22 i ex 2204 29.

               (4)

               U SSP-u utvrđuje se da se odobrava povlaštena nulta stopa carine u okviru carinskih kvota pod uvjetom da Bosna i Hercegovina ne plaća nikakve izvozne subvencije za izvoz tih količina. Osim toga, u Protokolu je utvrđeno da se za 2017. primjenjuje puni iznos kvote, bez obzira na dan stupanja na snagu ili dan početka privremene primjene Protokola.

               (5)

               Radi provedbe Unijinih carinskih kvota za vino utvrđenih Protokolom, Provedbenu uredbu Komisije (EU) br. 343/2011 (5) trebalo bi stoga na odgovarajući način izmijeniti.

               (6)

               Budući da se Protokol primjenjuje od 1. veljače 2017., predložene izmjene trebale bi se primjenjivati od istog datuma.

               (7)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Prilog Provedbenoj uredbi (EU) br. 343/2011 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. veljače 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL L 164, 30.6.2015., str. 2.

      (3)  SL L 12, 17.1.2017., str. 3.

      (4)  Odluka Vijeća (EU) 2017/75 od 21. studenoga 2016. o potpisivanju, u ime Unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (SL L 12, 17.1.2017., str. 1.).

      (5)  Provedbena uredba Komisije (EU) br. 343/2011 od 8. travnja 2011. o otvaranju i predviđanju upravljanja carinskim kvotama Unije za vina podrijetlom iz Bosne i Hercegovine (SL L 96, 9.4.2011., str. 12.).

      PRILOG
      „
            PRILOG

               Carinske kvote za vina podrijetlom iz Bosne i Hercegovine uvezena u Uniju

                        Redni br.

                        Oznaka KN (1)

                        TARIC proširenje

                        Naziv

                        Godišnja količina kvote (u hl) (2)

                        Carina unutar kvote (3)

                        09.1528

                        2204 10 93

                        ,Kvalitetno pjenušavo vino; drugo vino od svježega grožđa, u spremnicima od 2 litre ili manje'.

                        25 500

                        Izuzeće

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 i 51

                        ex 2204 21 94

                        19, 29, 31, 41 i 51

                        2204 21 95

                        ex 2204 21 96

                        11, 21, 31, 41 i 51

                        2204 21 97

                        ex 2204 21 98

                        11, 21, 31, 41 i 51

                        09.1529

                        2204 22 10

                        Drugo vino od svježega grožđa, u spremnicima od više od 2 litre, ali ne više od 10 litara

                        15 100

                        Izuzeće

                        2204 22 93

                        11, 21, 31, 41 i 51

                        ex 2204 22 94

                        2204 22 95

                        11, 21, 31, 41 i 51

                        ex 2204 22 96

                        2204 22 97

                        11, 21, 31, 41 i 51

                        2204 22 98

                        2204 29 10

                        2204 29 93

                        ex 2204 29 94

                        11, 21, 31, 41 i 51

                        2204 29 95

                        ex 2204 29 96

                        11, 21, 31, 41 i 51

                        2204 29 97

                        ex 2204 29 98

                        11, 21, 31, 41 i 51

                  ”

         (1)  Neovisno o pravilima za tumačenje kombinirane nomenklature, tekst naziva proizvoda treba uzeti samo kao naznaku, u okviru ovog Priloga povlašteni režim određen je primjenom oznake KN. U slučaju kada su naznačene oznake ex KN, povlašteni režim određen je zajedničkom primjenom oznake KN i odgovarajućeg naziva.

         (2)  Na zahtjev jedne od stranaka mogu se održati savjetovanja za prilagodbu kvote prijenosom količina iz kvote koja se primjenjuje na stavku ex 2204 22 i ex 2204 29 (redni broj 09.1529) u kvotu koja se primjenjuje na stavke ex 2204 10 i ex 2204 21 (redni broj 09.1528). Za 2017. primjenjuje se puni iznos kvote, bez obzira na dan stupanja na snagu ili dan početka privremene primjene Protokola.

         (3)  U dokumentu V. I. 1. utvrđenom na temelju članka 43. Uredbe Komisije (EZ) br. 555/2008 od 27. lipnja 2008. o utvrđivanju detaljnih pravila za provedbu Uredbe Vijeća (EZ) br. 479/2008 o zajedničkoj organizaciji tržišta vina u vezi s programima potpore, trgovinom s trećim zemljama, proizvodnim potencijalom i o nadzoru u sektoru vina (SL L 170, 30.6.2008., str. 1.), navodi se sukladnost s tim zahtjevom kako slijedi: ‚Na proizvode navedene u ovom dokumentu ne primjenjuju se izvozne subvencije.’


title: Provedbena uredba Vijeća (EU) br. 580/2010 od 29. lipnja 2010. o izmjeni Uredbe (EZ) br. 452/2007 o uvođenju konačne antidampinške pristojbe na uvoz dasaka za glačanje podrijetlom, između ostalog, iz Ukrajine

text:
               11/Sv. 82

               HR

               Službeni list Europske unije

               199

         32010R0580

               L 168/12

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 580/2010
   od 29. lipnja 2010.
   o izmjeni Uredbe (EZ) br. 452/2007 o uvođenju konačne antidampinške pristojbe na uvoz dasaka za glačanje podrijetlom, između ostalog, iz Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) (Osnovna uredba), a posebno njezin članak 11. stavak 3,
   uzimajući u obzir prijedlog koji je podnijela Komisija nakon savjetovanja sa Savjetodavnim odborom,
   budući da:
   1.   POSTUPAK

   1.1.   Mjere na snazi

               (1)

               Vijeće je Uredbom (EZ) br. 452/2007 (2) (izvorna Uredba) uvelo konačnu antidampinšku pristojbu na uvoz dasaka za glačanje podrijetlom, između ostalog, iz Ukrajine. Mjere se sastoje od pristojbe ad valorem u visini 9,9 %.

         1.2.   Zahtjev za reviziju

               (2)

               Komisija je u kolovozu 2008. primila zahtjev za parcijalnu privremenu reviziju prema članku 11. stavku 3. Osnovne uredbe (privremena revizija). Zahtjev je dopunjen u prosincu 2008.Zahtjev, ograničen na ispitivanje dampinga, uložio je proizvođač izvoznik iz Ukrajine, Eurogold Industries Ltd („podnositelj zahtjeva” ili „EGI”). Podnositelj zahtjeva surađivao je u ispitnom postupku koji je doveo do nalaza i zaključaka utvrđenih u izvornoj Uredbi (početni ispitni postupak). Antidampinška pristojba koja se primjenjuje na podnositelja zahtjeva, jedinog poznatog proizvođača izvoznika dotičnog proizvoda u Ukrajini, iznosi 9,9 %.

               (3)

               U svom je zahtjevu podnositelj zahtjeva tvrdio da su se okolnosti koje su dovele do uvođenja mjera promijenile i da su te promjene trajne prirode. Podnositelj zahtjeva dostavio je dokaze prima facie da daljnja primjena mjere na njezinoj trenutačnoj razini više nije potrebna kako bi se uklonio učinak dampinga.

         1.3.   Pokretanje revizije

               (4)

               Nakon što je, nakon savjetovanja sa Savjetodavnim odborom, utvrđeno da postoje dostatni dokazi za pokretanje privremene revizije, Komisija je odlučila pokrenuti parcijalnu privremenu reviziju u skladu s člankom 11. stavkom 3. Osnovne uredbe, po opsegu ograničenu na ispitivanje dampinga u pogledu društva EGI. Komisija je 9. travnja 2009. objavila obavijest o pokretanju postupka u Službenom listu Europske unije
                   (3) (obavijest o pokretanju postupka) te započela ispitni postupak.

         1.4.   Dotični proizvod i istovjetni proizvod

               (5)

               Dotični proizvod obuhvaćen privremenom revizijom isti je kao proizvod obuhvaćen početnim ispitnim postupkom, odnosno daske za glačanje, samostojeće ili ne, s ili bez generatora pare i/ili sustava za zagrijavanje i/ili ventilaciju, uključujući daske za rukave i njihove osnovne dijelove, tj. podnožje, navlaku i odjeljak za spremanje glačala podrijetlom iz Ukrajine, trenutačno obuhvaćenih oznakama KN ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 i ex 8516 90 00.

               (6)

               Proizvod koji se proizvodi i prodaje U Ukrajini i proizvod koji se izvozi u Uniju imaju ista osnovna fizička i tehnička svojstva i svrhu te se, stoga, smatraju istovjetnima u smislu članka 1. stavka 4. Osnovne uredbe.

         1.5.   Dotične stranke

               (7)

               Komisija je o pokretanju privremene revizije službeno obavijestila industriju Unije, podnositelja zahtjeva i vlasti zemlje izvoznice. Zainteresirane stranke imale su priliku izraziti svoje stavove u pisanom obliku i zatražiti raspravu.

               (8)

               Komisija je podnositelju zahtjeva poslala upitnik i dobila odgovor u roku određenom u tu svrhu. Komisija je tražila i provjerila sve podatke koje smatrala potrebnima za utvrđivanje dampinga te je obavila posjet radi provjere u poslovnim prostorijama podnositelja zahtjeva:

                           —

                           Eurogold Industries Ltd, Zhitomir, Ukrajina,

                           —

                           i njegovo povezano trgovačko društvo Eurogold Service Zumbühl & Co., Zug u Švicarskoj (EGS).

         1.6.   Razdoblje ispitnog postupka

               (9)

               Razdoblje ispitnog postupka obuhvatilo je razdoblje od 1. siječnja 2008. do 31. prosinca 2008. („razdoblje ispitnog postupka” ili „RIP”).

         2.   REZULTATI ISPITNOG POSTUPKA

   2.1.   Uobičajena vrijednost

               (10)

               Prilikom utvrđivanja uobičajene vrijednosti prvo je utvrđeno je li ukupni obujam domaće prodaje istovjetnog proizvoda trgovačkog društva EGI nezavisnim kupcima reprezentativan u usporedbi s njegovim ukupnim obujmom izvozne prodaje u Uniju. U skladu s člankom 2. stavkom 2. Osnovne uredbe, domaća se prodaja smatra reprezentativnom kada je ukupni obujam domaće prodaje najmanje 5 % ukupnog obujma prodaje Uniji. Utvrđeno je da ukupna prodaja istovjetnog proizvoda trgovačkog društva EGI na domaćem tržištu bila reprezentativna.

               (11)

               Za svaku vrstu proizvoda koju je prodavalo trgovačko društvo EGI na svom domaćem tržištu i za koju je utvrđeno da je izravno usporediva s vrstom koja se prodavala za izvoz u Uniju, utvrđeno je je li domaća prodaja bila dovoljno reprezentativna za potrebe članka 2. stavka 2. Osnovne uredbe. Domaća prodaja konkretne vrste proizvoda smatrala se dostatno reprezentativnom kada je ukupni obujam te vrste proizvoda prodan na domaćem tržištu nezavisnim kupcima tijekom RIP-a predstavljao najmanje 5 % ukupnog obujma prodaje usporedive vrste proizvoda izvezene u Uniju.

               (12)

               Također se ispitivalo može li za domaću prodaju svake vrste proizvoda smatrati da je ostvarena u uobičajenom tijeku trgovine, sukladno članku 2. stavku 4. Osnovne uredbe. To je učinjeno tako što je utvrđen udio profitabilne domaće prodaje nezavisnim kupcima na domaćem tržištu za svaku izvezenu vrstu dotičnog proizvoda tijekom RIP-a.

               (13)

               Za one vrste proizvoda kod kojih po obujmu više od 80 % prodaje na domaćem tržištu vrste proizvoda bilo iznad troška i kod kojih je prosječna prodajna cijena navedene vrste proizvoda bila jednaka ili veća od prosječnog troška proizvodnje za dotičnu vrstu proizvoda, izračunana je uobičajena vrijednost po vrsti proizvoda kao ponderirani prosjek stvarnih domaćih cijena sve prodaje dotične vrste proizvoda, bez obzira na to je li navedena prodaja bila profitabilna ili ne.

               (14)

               Kada je obujam profitabilne prodaje vrste proizvoda iznosio 80 % ili manje ukupnog obujma prodaje navedene vrste ili kada je ponderirana prosječna cijena navedene vrste bila niža od jediničnog troška proizvodnje, uobičajena se vrijednost temeljila na stvarnoj domaćoj cijeni koja je izračunana kao ponderirana prosječna cijena samo profitabilne domaće prodaje navedene vrste tijekom RIP-a.

               (15)

               Kad god se nisu mogle koristiti domaće cijene konkretnog proizvoda koji prodaje trgovačko društvo EGI radi utvrđivanja uobičajene vrijednosti, uobičajena vrijednost određena je u skladu s člankom 2. stavkom 3. Osnovne uredbe.

               (16)

               Prilikom određivanja uobičajene vrijednosti u skladu s člankom 2. stavkom 3. Osnovne uredbe, iznosi prodajnih, općih i administrativnih troškova i dobiti temeljili su se u skladu s člankom 2. stavkom 6. prvom rečenicom Osnovne uredbe, na stvarnim podacima koji se odnose na proizvodnju i prodaju društva EGI istovjetnog proizvoda u uobičajenom tijeku trgovine.

               (17)

               Nakon objave nalaza, trgovačko društvo EGI tvrdilo je da postotak za prodajne, opće i administrativne troškove, koji se koristio prilikom izračuna uobičajene vrijednosti, nije odgovarao postotku za domaću prodaju ostvarenu u uobičajenom tijeku trgovine te da su, u skladu s time, određene izračunane uobičajene vrijednosti u tom pogledu precijenjene.

               (18)

               Tvrdnje je ispitana, ali je utvrđeno da nije utemeljena budući da se koristio postotak za prodajne, opće i administrativne troškove koji je isti kao postotak za domaću prodaju, bez obzira na to je li prodaja ostvarena u uobičajenom tijeku trgovine ili ne budući da je izražen kao postotak od prometa. Tvrdnja se stoga odbacuje.

         2.2.   Izvozna cijena

               (19)

               Društvo EGI ostvarivalo je izvoznu prodaju u Uniju izravno nezavisnim kupcima ili putem svojeg povezanog trgovačkog društva EGS s poslovnim nastanom u Švicarskoj.

               (20)

               Kada je izvozna prodaja u Uniju izvršena izravno nezavisnim kupcima u Uniji, izvozne su cijene utvrđene na temelju stvarno plaćenih cijena ili cijena koje treba platiti za dotični proizvod u skladu s člankom 2. stavkom 8. Osnovne uredbe.

               (21)

               Kada se izvozna prodaja u Uniju vršila putem povezanog trgovačkog društva, EGS, koje je izvršilo sve uvozne radnje u vezi robe koja ulazi u slobodan promet u Uniju, odnosno radnje povezanog uvoznike, izvozna cijena utvrđena je u skladu s člankom 2. stavkom 9. Osnovne uredbe na temelju cijena po kojima su uvezeni proizvodi prvo preprodani nezavisnom kupcu. U tu su svrhu izvršene prilagodbe kako bi se uzeli u obzir svi troškovi nastali između uvoza i ponovne prodaje te nastala dobit kako bi se mogla utvrditi pouzdana izvozna cijena.U tu svrhu, u izostanku novih informacija od nezavisnih uvoznika u vezi nastale dobiti, koristio se isti postotak dobiti kao u početnom ispitnom postupku.

               (22)

               Društvo EGI tvrdilo je da, na temelju članka 11. stavka 10. Osnovne uredbe, ako je izvozna cijena utvrđena u skladu s člankom 2. stavkom 9. Osnovne uredbe, plaćena antidampinška pristojba plaćena ne bi trebala biti oduzeta kao trošak budući da, tvrdilo je, je pravilno sadržana u preprodajnoj cijeni.

               (23)

               U vezi s tim ispitani su dokazi koji podupiru navedenu tvrdnju, koji su se sastojali od brojnih izračuna prodajne cijene. Međutim, dostavljeni izračuni odnosili su se samo na neke prodane modele tijekom RIP-a te su pokazali da prodajna cijena ne sadržava u potpunosti antidampinšku pristojbu u svim slučajevima.
               Stoga utvrđeno je da se iz dostavljenih dokaza ne može zaključiti o tome je li antidampinška pristojba sadržana u preprodajnim cijenama. Tvrdnja je stoga odbačena te je, prilikom utvrđivanja izvozne cijene prodaje u Uniju koja je ostvarena preko društva EGS u skladu s člankom 2. stavkom 9. Osnovne uredbe, antidampinška pristojba oduzeta kao trošak.

               (24)

               Nakon objave nalaza, društvo EGI ponovilo je svoju tvrdnju. Međutim, nisu dostavljeni nikakvi novi dokazi ili argumenti koji bi poduprli navedenu tvrdnju. Tvrdnja se stoga odbacuje.

         2.3.   Usporedba

               (25)

               Uobičajena vrijednost i izvozna cijena uspoređene su s na razini cijene franko tvornica. Radi osiguranja primjerene usporedbe između uobičajene vrijednosti i izvozne cijene, učinjene su odgovarajuće prilagodbe za troškove transporta, pakiranja, kredita i provizija, kada je to bilo primjereno i opravdano, u skladu s člankom 2. stavkom 10. Osnovne uredbe.

               (26)

               Nakon objave nalaza pokazala se greška pri izračunu konverzije valute određenih prilagodba za troškove pakiranja. Greška je ispravljena i izračun dampinške marže revidiran je u skladu s tim.

               (27)

               Također, nakon objave nalaza, društvo EGI tvrdilo je da prilikom izračuna uobičajene vrijednosti treba zanemariti prijavljene prilagodbe domaće prodaje koja nije ostvarena u uobičajenom tijeku trgovine te, u izostanku ostale prodaje dotične vrste proizvoda, treba koristiti prosječne prilagodbe za prodaju ostalih vrsta proizvoda ostvarenu u uobičajenom tijeku trgovine zato što samo potonja odražava troškove obuhvaćene prodajnim, općim i administrativnim troškovima korištenima za izračun uobičajene vrijednosti.

               (28)

               Navedena je tvrdnja ispitana, ali nije prihvaćena zato što, budući da se prilagodbe koriste samo za usporedbu i obično odražavaju stvarne troškove svakog posla, one su objektivan element te ne ovise o tome jeli prodaja konačno ostvarena u uobičajenom tijeku trgovine.

               (29)

               Štoviše, prilikom ispitivanja ove tvrdnje utvrđeno je da su se prilikom utvrđivanja uobičajene vrijednosti koristile netočne prilagodbe u slučaju onih vrsta proizvoda za koje nije bilo domaće prodaje. To se ispravilo korištenjem ukupnih prosječnih prilagodbi za svu domaću prodaju te je izračun revidiran u skladu s tim. Društvo EGI tvrdilo je da treba priznati prilagodbe za troškove kredita za navedene vrste proizvoda budući da su troškovi kredita uključeni u prodajne, opće i administrativne troškove korištene za izračun uobičajene vrijednosti. Navedena je tvrdnja odbačena zato što dotične vrste proizvoda nisu se nikada stvarno prodavale na domaćem tržištu te, stoga, nije bilo dokaza bi njihovo plaćanje bilo odgođeno. U tom pogledu napominje se da se prilagodba troška kredita ne temelji na stvarnim uvjetima plaćanja i troškovima, nego na oportunitetnom trošku na temelju dogovorenih uvjeta plaćanja u trenutku prodaje.

         2.4.   Dampinška marža

               (30)

               Kao što je predviđeno člankom 2. stavkom 11. Osnovne uredbe, ponderirana prosječna uobičajena vrijednost prema vrsti uspoređena je s ponderiranom prosječnom izvoznom cijenom odgovarajuće vrste dotičnog proizvoda. Ova usporedba pokazala je postojanje dampinga.

               (31)

               Dampinška marža za društvo EGI, izražena kao postotak neto cijene franko granica Unije, neocarinjeno, iznosi 7 %.

               (32)

               U skladu s člankom 11. stavkom 3. Osnovne uredbe, također je ispitano može li se objektivno smatrati da su nalazi trajne prirode.

               (33)

               Strukturna reorganizacija prodajnih kanala podnositelja zahtjeva i njegovog povezanog trgovačkog društva uspješno je utvrđena za većinu njegove prodaje te se može smatrati dugotrajnom. Stoga, okolnosti koje su dovele do pokretanja ove privremene revizije u doglednoj budućnosti vjerojatno se neće promijeniti tako da utječu na nalaze privremene revizije. Štoviše, tijekom ispitnog postupka nije se pojavio ni jedan element koji bi ukazivao na to da nove okolnosti nisu trajne. Stoga se zaključuje da su promijenjene okolnosti trajne prirode.

         3.   ANTIDAMPINŠKE MJERE

               (34)

               U početnom je ispitnom postupku utvrđeno da je društvo EGI jedini ukrajinski proizvođač izvoznik dasaka za glačanje. Metodologija koja se koristila za utvrđivanje dampinške marže za društvo EGI stoga se koristila za utvrđivanje dampinške marže za sve ostale ukrajinske proizvođače izvoznike dotičnog proizvoda.

               (35)

               Stoga se, u svjetlu rezultata ispitnog postupka, smatra se primjerenim izmijeniti antidampinšku pristojbu koja se primjenjuje na uvoz dotičnog proizvoda podrijetlom iz Ukrajine na 7 %.

               (36)

               Zainteresirane stranke obaviještene su o osnovnim činjenicama i razmatranjima na temelju kojih je bi se predložila izmjena Uredbe Vijeća (EZ) br. 452/2007 o uvođenju antidampinške pristojbe na uvoz dotičnog proizvoda podrijetlom iz, između ostalog, Ukrajine te su dobile priliku komentirati. Njihovi su komentari uzeti u obzir kada je to bilo primjereno te su valjano uključeni u ovoj Uredbi,

         DONIJELO JE OVU UREDBU:
   Članak 1.
   Podatak iz tablice u članku 1. stavku 2. Uredbe (EZ) br. 452/2007 koji se odnosi na sva ostala trgovačka društva zamjenjuje se sljedećim:

                  „Ukrajina

                  Sva trgovačka društva

                  7,0

                  —”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 29. lipnja 2010.

            Za Vijeće

            Predsjednica

         E. ESPINOSA

      (1)  SL L 343, 22.12.2009., str. 51.

      (2)  SL L 109, 26.4.2007., str. 12.

      (3)  SL C 85, 9.4.2009., str. 28.